b'\n_START_ARTICLE_\nStola\xc4\x8dka tar\xc4\x8da\n_START_PARAGRAPH_\nStola\xc4\x8dka tar\xc4\x8da je srednjovjekovni sajam, jedini takav u Bosni i Hercegovini. _NEWLINE_Organizatori sajma su JU Radimlja i op\xc4\x87ina Stolac. Odr\xc5\xbeava se od 2015. godine, po\xc4\x8detkom svibnja, na starom gradu Vido\xc5\xa1kom iznad Stoca, nacionalnom spomeniku BiH \xc4\x8dija je revitalizacija jedan od glavnih ciljeva organizatora sajma._NEWLINE_Na sajmu su sudjelovale vite\xc5\xa1ke skupine iz Bosne i Hercegovine, Hrvatske, Slovenije, Ma\xc4\x91arske i Slova\xc4\x8dke, a svake godine se uprizoruje Obrana hercegova grada. Posjetiteljima su dostupne radionice streli\xc4\x8darstva, ma\xc4\x8devanja, keramike i sl, prikazuju se srednjovjekovni i renesansni plesove te predstave._NEWLINE_Kulturno-zabavna manifestacija svake godine privu\xc4\x8de sve vi\xc5\xa1e vite\xc5\xa1kih skupina iz raznh zemalja. Raste broj (vitezova), ali i doma\xc4\x87ih volontera (uloge gubavaca, stra\xc5\xbeara, tamni\xc4\x8dara, zatvorenika). Iz godine u godinu bilje\xc5\xbei sve vi\xc5\xa1e posjetitelja, ali i gostiju iz inozemstva, \xc4\x8diji broj prelazi vi\xc5\xa1e tisu\xc4\x87a. Sajam je postao je brend Stoca i \xc4\x8ditave Hercegove zemlje.\n_START_SECTION_\nNaziv\n_START_PARAGRAPH_\nOva manifestacija naziv duguje tar\xc4\x8di, targi odnosno taboloccium anglumu \xc5\xa1to je naziv za jednu vrstu srednjovjekovnih \xc5\xa1titova. Ova vrsta \xc5\xa1tita \xc4\x8dest je motiv sa ste\xc4\x87aka na podru\xc4\x8dju Hercegovine, a nalazi se i na nekoliko njih na nekropolama u okolici Stoca.'